
Anexa la Decizia nr. ................................................

ANUNŢ

pentru organizarea concursului pentru ocuparea funcţiei contractuale unice de execuție vacante, pe perioadă nedeterminată, de Analist resurse umane (cod COR 242325) la Serviciul Resurse Umane și Relații Sociale din cadrul Administrației Naționale “Apele Române”

Administraţia Naţională “Apele Române”, cu sediul în Bucureşti, str. Edgar Quinet nr.6, sector 1, instituţie publică de interes naţional, cu personalitate juridică, organizează concurs pentru ocuparea unui post unic corespunzător funcţiei contractuale de execuție vacante, pe perioadă nedeterminată de

[bookmark: _Hlk200630540]Analist resurse umane

la Serviciul Resurse Umane și Relații Sociale din cadrul Administrației Naționale “Apele Române”
– Sediul central (1 post)

[bookmark: _Hlk508643586]Activitatea profesională a Analistului resurse umane se va desfășura în sediul din București, Str.Ion Câmpineanu nr.11, sector 1.
Condiţiile specifice necesare în vederea participării la concursul pentru ocuparea postului corespunzător funcţiei contractuale unice de execuție, precum şi calendarul desfăşurării concursului sunt:
- Studii superioare absolvite cu diplomă de licență;
- Vechime în muncă: minim 1 an;
- Curs de specializare/perfecționare în domeniul resurselor umane;
- Cunoașterea programelor din pachetul Microsoft Office.

Calendar de desfăşurare al concursului pentru ocuparea funcţiei contractuale
unice de execuție vacante, pe perioadă nedeterminată, de Analist resurse umane la Serviciul Resurse Umane și Relații Sociale din cadrul Administrației Naționale “Apele Române”

Concursul se va desfăşura în sediul temporar al Administrației Naționale “Apele Române“ din strada Ion Câmpineanu nr. 11, sector 1, Bucureşti, după următorul calendar:
· 06.10.2026 ora 16:00 - data limită de depunere la registratura generală a Administraţiei Naţionale “Apele Române” a dosarelor de participare la concurs;     
· 07.10.2026 - selecţia dosarelor de concurs;
· 08.10.2026 ora 16:00 - termen de afişare rezultate la selecţia dosarelor de concurs;
· 09.10.2026 ora 14:00 - termen de depunere contestaţii cu privire la rezultatul selecţiei dosarelor de concurs;
· 12.10.2026 ora 16:00 - termen de afişare a rezultatelor privind contestaţia la selecţia dosarelor de concurs;
· 13.10.2026 ora 09:00 - data şi ora de desfăşurare probă scrisă;
· 14.10.2026 ora 16:00 – termen de afişare rezultate proba scrisă;
· 15.10.2026 ora 16:00 - termen de depunere contestaţii cu privire la rezultatul probei scrise;
· 16.10.2026 ora 14:00 - termen de afişare a rezultatelor privind contestaţia la rezultatele probei scrise;
· 19.10.2026 ora 10:00 - data şi ora susţinerii interviului;
· 20.10.2026 ora 16:00 - termen de afişare a rezultatelor privind interviul;
· 21.10.2026 ora 16:00 - termen de depunere contestaţii cu privire la rezultatul interviului;
· [bookmark: _Hlk488746652]22.10.2026 ora 16:00 - termen de afişare a rezultatelor privind contestaţia la rezultatele interviului;
· 23.10.2026 ora 14:00 - termen de afişare a rezultatelor finale.

Conform art.35 din Hotărârea nr. 1.336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, pentru înscrierea la concurs candidaţii vor prezenta un dosar care va conţine următoarele documente:
1. Formular de înscriere la concurs, conform modelului prevăzut la Anexa nr.2 din HG 1336/2022;
1. copia actului de identitate sau orice alt document care atestă identitatea, potrivit legii, aflate în termen de valabilitate; 
1. copia certificatului de căsătorie sau a altui document prin care s-a realizat schimbarea de nume, după caz;
1. copiile documentelor care să ateste nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitat de autoritatea sau instituţia publică;
1. copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
1. certificat de cazier judiciar sau, după caz, extrasul de pe cazierul judiciar;
1. adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
1. curriculum vitae, model comun european;
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
Copiile de pe actele prevăzute la lit. b)-e), precum şi copia certificatului de încadrare într-un grad de handicap, dacă este cazul, se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
   	Documentul prevăzut la lit.f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului prevăzut la lit. f), anterior datei de susținere a probei scrise și/sau probei practice.
Dosarele de concurs se depun la Serviciul Resurse Umane și Relații Sociale sau pot fi transmise de candidați prin Poșta Română, serviciul de curierat rapid, poșta electronică sau platformele informatice ale autorităților sau instituțiilor publice în termen de 10 zile lucrătoare de la data afișării anunțului pentru ocuparea postului vacant.
	În situația în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice.
Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă. (resurseumane@rowater.ro) 
Nerespectarea prevederilor referitoare la transmiterea și înregistrarea dosarului de concurs, după caz, conduce la respingerea candidatului.
Pentru ocuparea unui post contractual vacant candidaţii trebuie să îndeplinească următoarele condiţii generale conform art. 15 din Hotărârea nr. 1.336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice:
1. are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
1. cunoaşte limba română, scris şi vorbit;
1. are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
1. are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
1. îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
1. nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
1. nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
Bibliografie:
· Legea nr. 107/25 septembrie 2002 – Legea apelor (*actualizată*) cu modificările si completările ulterioare; 
- Ordonanța de urgență a Guvernului nr.107 din 5 septembrie 2002 (*actualizată*) privind înființarea Administratiei Naționale “Apele Române”; 
- Legea nr. 404 din 1 octombrie 2003 pentru aprobarea Ordonanței de urgență a Guvernului nr. 107/2002 priviind înființarea Administrației Naționale “Apele Române”;
 - Ordonanța de urgență nr. 73/2005 pentru modificarea și completarea Ordonanței de urgență a Guvernului nr. 107/2002 privind inființarea Administrației Naționale “Apele Române”;
 - Legea nr. 400 din 27 decembrie 2005 privind aprobarea Ordonanței de urgență a Guvernului nr. 73/2005 privind modificarea și completarea Ordonanței de urgență a Guvernului nr. 107/2002 referitoare la înființarea Administrației Naționale “Apele Române”; 
- Hotărârea de Guvern nr. 1176 din 29 septembrie 2005 (*actualizată*) privind aprobarea Statutului de organizare și funcționare a Administrației Naționale “Apele Române”;
 - Legea nr.53/2003 – Codul Muncii, republicată cu modificările și completările ulterioare;
 - Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;
- Hotărârea de Guvern nr. 250 din 8 mai 1992 (*republicată*) privind concediul de odihnă și alte concedii ale salariaților din administrația publică, din regiile autonome cu specific deosebit si din unitatile bugetare;
 - H.G. nr. 1336/2022 – pentru aprobarea Regulamentului cadru privind organizarea şi dezvoltarea carierei personalului contractual;
- Legea nr. 360 din 29 noiembrie 2023 privind sistemul public de pensii; 
- Hotărârea de Guvern nr. 295/2025, privind Registrul general de evidenţă a salariaţilor - REGES-ONLINE

Tematica:
1. Legea apelor; 
2. Statutul Administrației Naționale “Apele Române”; 
3. Codul Muncii; 
4. Salarizarea unitară a personalului plătit din fonduri publice; 
5. Concediul de odihnă și alte concedii ale salariaților din administrația publică, din regiile autonome cu specific deosebit și din unitățile bugetare; 
6. Principiile generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice; 
7. Sistemul unitar de pensii publice; 
8. Registrul general de evidenţă a salariaţilor - REGES-ONLINE 

NOTĂ: Actele normative se completează cu reglementările legale de modificare a acestora


Informaţii suplimentare se pot obţine la sediul temporar al Administraţiei Naţionale “Apele Române” din strada Ion Câmpineanu nr. 11, sector 1, Bucureşti sau la numărul de telefon 021.311.01.46, persoană de contact: doamna DUMITRU Daniela - secretar comisie de concurs şi comisie de soluţionare a contestaţiilor.


DIRECTOR GENERAL
Dr.ing.Doru-Dragoș CAZAN

